25/04/2022 | Administración LocalMunicipal
Valdoviño
Anuncio de publicación de criterios interpretativos. Concello de Valdoviño

A N U N C I O Anuncio publicación criterios interpretativos. Concello de Valdoviño. O Pleno da Corporación do Concello de Valdoviño aprobou, en sesión ordinaria celebrada o 7 de abril de 2002, os criterios interpretativos ao obxecto de outorgamento de títulos habilitantes de natureza urbanística para a implantación do uso “Campamento de turismo” no Concello de Valdoviño, co seguinte contido: ÍNDICE XUSTIFICACIÓN DO CUMPRIMENTO SIMULTÁNEO DO PLAN VIXENTE NO CONCELLO DE VALDOVIÑO E DA MODIFICACIÓN DO MESMO 1.1. Tratamento do uso campamento de turismo no plan vixente no Concello de Valdoviño e réxime urbanístico de aplicación.1.2. Modificación puntual n.º 13 dás Normas Subsidiarias de Planeamento Municipal (NNSSPP) do Concello de Valdoviño para a regular a implantación do uso “campamento de turismo”. 1.3. Xustificación do cumprimento simultáneo. XUSTIFICACIÓN DO CUMPRIMENTO SIMULTÁNEO DO PLAN VIXENTE NO CONCELLO DE VALDOVIÑO E DA MODIFICACIÓN DO MESMO Establécese a continuación o alcance do cumprimento tanto do plan vixente como das determinacións da modificación puntual inicialmente aprobada e da xustificación de ambas as figuras.1.1. Tratamento do uso campamento de turismo no plan vixente no Concello de Valdoviño e réxime urbanístico de aplicación. En canto ao tratamento dado aos campamentos turísticos na Normativa das vixentes NNSSPP 1993 de Valdoviño ha de diferenciarse nas distintas clases de solo establecidas na mesma, o uso campamento de turismo é un uso admisible: â En calquera categoría de solo rústico; sempre que encaixe nas determinacións propias dos instrumentos de ordenación do territorio e da correspondente lexislación sectorial de aplicación; previa obtención do título habilitante municipal de natureza urbanística e da correspondente autorización ou informe favorable do órgano que ostente a competencia sectorial correspondente con carácter previo á obtención do referido título habilitante municipal no caso de que se implante en terreos clasificados como solo rústico de especial protección (arts.50.1 d) e 51 RLSG 2016). â No solo que teña a consideración de urbano, unicamente respecto dos campamentos existentes así como nos supostos nos que se formulen plans especiais de reforma interior que prevexan o devandito uso nas súas ordenanzas de edificación e usos do solo.1.2. Modificación puntual n.º 13 dás Normas Subsidiarias de Planeamento Municipal (NNSSPP) do Concello de Valdoviño para regular a implantación do uso “campamento de turismo”. O cumprimento da modificación puntual n.º 13 das Normas Subsidiarias de Planeamento Municipal (NNSSPP) do Concello de Valdoviño para regular a implantación do uso “campamento de turismo” representa o íntegro cumprimento dos artigos 138 a 177 do Título VII –Regulación do uso campamento de turismo así como da Disposición transitoria única -Réxime dos campamentos de turismo existentes– que se incorporan á Normativa das NNSSP 1993 de Valdoviño. En todo caso tomarase en consideración o contido dos informes emitidos durante a tramitación da Modificación puntual n.º 13 ao obxecto da consideración do outorgamento do título habilitante municipal de natureza urbanística.1.3. Xustificación do cumprimento simultáneo. En todo caso deberá constar acreditado no oportuno expediente de outorgamento do título habilitante municipal de natureza urbanística o cumprimento íntegro e simultáneo de todas e cada unha das determinacións previstas tanto no plan vixente no Concello de Valdoviño –de acordo co seu réxime urbanístico de aplicación– coma no Título VII -Regulación do uso campamento de turismo- e na Disposición transitoria única introducidas pola modificación puntual n.º 13 conforme ao sinalado nos apartados anteriores da presente Instrución. O que se fai público para xeral coñecemento. Valdoviño, 21 de abril de 2022. O alcalde Asdo.: Alberto González Fernández